ಐಶ್ವರ್ಯ ಪಿಸ್ಸೆ ನಂತರ ದೀಪಿಕಾ ದಾಸ್ ಅಂದ್ರೆ ನನಗಿಷ್ಟ ಎಂದ ಸೈಕ್ ನವಾಜ್

ಟಿವಿ ಬಿಗ್ ಬಾಸ್‌ನಲ್ಲಿ(Bigg Boss Kannada) ಈ ಬಾರಿ ಸಾಕಷ್ಟು ಪ್ರೇಮ ಕಥೆಗಳು ಸದ್ದು ಮಾಡುತ್ತಿದೆ. ಇತ್ತೀಚೆಗಷ್ಟೇ ರೇಸರ್ ಐಶ್ವರ್ಯಗೆ ಪ್ರೀತ್ಸೆ ಎಂದು ಪ್ರಪೋಸ್ ಮಾಡಿದ್ದ ಸೈಕ್ ನವಾಜ್ ಈಗ ದೀಪಿಕಾ ದಾಸ್ ಅಂದ್ರೆ ನನಗಿಷ್ಟ ಎಂದು ಹೇಳಿ ಮನೆಯವರೆಲ್ಲರೂ ಹುಬ್ಬೇರಿಸುವಂತೆ ಮಾಡಿದ್ದಾರೆ.

ದೊಡ್ಮನೆಯಲ್ಲಿ ಮನೆ ಮಂದಿ ಎಲ್ಲರೂ ಟ್ರೂತ್ ಆ್ಯಂಡ್ ಡೇರ್ ಆಡುತ್ತಿದ್ದರು. ಈ ವೇಳೆ ದೀಪಿಕಾ ದಾಸ್(Deepika Das) ಅವರಿಗೆ ಟಾಸ್ಕ್‌ವೊಂದು ಎದುರಾಗಿದೆ. ನವಾಜ್ ಕಡೆಯಿಂದ ದೀಪಿಕಾ ಅಂದ್ರೆ ನನಗೆ ತುಂಬಾ ಇಷ್ಟ ಎಂದು ಕ್ಯಾಮೆರಾ ಮುಂದೆ ಹೇಳಿಸಬೇಕು ಎಂದು ಇದು ದೀಪಿಕಾ ಅವರ ಟಾಸ್ಕ್ ಆಗಿತ್ತು. ಅದರಂತೆಯೇ ದೀಪಿಕಾ ಕೂಡ ನವಾಜ್ ಬಳಿ ಹೇಳಿಸಿದ್ದಾರೆ.

View this post on Instagram

A post shared by Deepika Das (@deepika__das)

ನಿಮಗೆ ಐಶ್ವರ್ಯ (Aishwarya) ಮಾತ್ರ ಇಷ್ಟ ಆಗುತ್ತಾರಾ, ನಾನು ಕೂಡ ಮೇಕಪ್ ಮಾಡಿಕೊಳ್ಳುವುದಿಲ್ಲ. ನಾನು ಅಂದ್ರೆ ಇಷ್ಟ ಇಲ್ವಾ. ಹೋಗಲಿ ನೀವು ಇಷ್ಟಪಡುವ ರೀತಿಯಲ್ಲಿ ಆದ್ರೂ ಇದ್ದೀನಾ ಎಂದು ಕೇಳಿದ್ದಾರೆ. ಹಾಗಲ್ಲ, ನೀವೆಂದ್ರೆ ನನಗೆ ಇಷ್ಟ ಆದರೆ ನೀವು ನನಗಿಂತ ದೊಡ್ಡವರು ಎಂದು ನವಾಜ್ ಹೇಳಿದ್ದಾರೆ. ಹಾಗೇ ಇಷ್ಟಪಡಲು ವಯಸ್ಸ್ಯಾಕೆ ಎಂದು ದೀಪಿಕಾ ಹೇಳಿದ್ದಾರೆ. ಬಳಿಕ ನವಾಜ್(Nawaz) ಬಳಿ ಮಾತನಾಡಿ ಕ್ಯಾಮೆರಾ ಮುಂದೆ ದೀಪಿಕಾ ಅಂದ್ರೆ ನನಗೆ ತುಂಬಾ ಇಷ್ಟ ಎಂದು ನವಾಜ್ ಹೇಳಿದ್ದಾರೆ. ಮನೆಮಂದಿ ಕೊಟ್ಟ ಟ್ರೂತ್ ಆ್ಯಂಡ್ ಡೇರ್ ಟಾಸ್ಕ್‌ನಲ್ಲಿ ದೀಪಿಕಾ ದಾಸ್ ಸೈ ಎನಿಸಿಕೊಂಡಿದ್ದಾರೆ. ಇದನ್ನೂ ಓದಿ: ಕಾವ್ಯಶ್ರೀ ಔಟ್: ರೂಪೇಶ್ ಶೆಟ್ಟಿ ಮೇಲೆ‌ ಶುರುವಾಯ್ತು `ಪುಟ್ಟಗೌರಿ’ಗೆ ಪ್ಯಾರ್

ಒಟ್ನಲ್ಲಿ ಬಿಗ್ ಬಾಸ್ ಪ್ರೇಕ್ಷಕರು ಐಶ್ವರ್ಯ ಮತ್ತು ನವಾಜ್ ಜೊತೆ ದೀಪಿಕಾ ದಾಸ್ ಜೊತೆಗಿನ ಫ್ರೆಂಡ್‌ಶಿಪ್ ನೋಡಿ ಏಂಜಾಯ್ ಮಾಡ್ತಿದ್ದಾರೆ. ಮುಂದಿನ ದಿನಗಳಲ್ಲಿ ಏನೆಲ್ಲಾ ಬದಲಾವಣೆ ಆಗಬಹುದು ಎಂಬುದನ್ನ ಕಾದುನೋಡಬೇಕಿದೆ.